
ДО
ОБЩИНСКИ СЪВЕТ – ГР.РАЗЛОГ

ПРЕДЛОЖЕНИЕ
ОТ
 адв. Иван Димитров  – Председател на Общински съвет – гр. Разлог

[bookmark: _GoBack]Относно: Проект на Правилник за изменение и допълнение на Правилник за организацията и дейността на общинския съвет, неговите комисии и взаимодействието му с общинската администрация за мандат 2023 – 2027 год.

     УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На основание чл. 21, ал. 3 от Закона за местното самоуправление и местната администрация, предлагам на Общински съвет – Разлог да разгледа и приеме Правилник за изменение и допълнение на Правилник за организацията и дейността на общинския съвет, неговите комисии и взаимодействието му с общинската администрация.
Необходимостта от приемането на предложените за изменения и допълнения произтича от необходимостта от актуализиране на разпоредби на действащия Правилник във връзка с настъпили промени в националното законодателство, както и от необходимостта от усъвършенстване на организацията на работа на Общински съвет – Разлог и неговите постоянни комисии. 
С предложените изменения се предвижда актуализиране на препратките към приложимото законодателство, създаване на нова постоянна комисия – „Етична комисия“, както и промени, свързани с участието на общинските съветници в ръководството на постоянните комисии. 
Очакваните резултати от приемането на Правилника са да се постигне по-ясна, ефективна и прозрачна организация на работата на Общинския съвет и неговите органи. 
С оглед на гореизложеното на основание чл. 21, ал. 3 от Закона за местното самоуправление и местната администрация предлагам на Общински съвет – Разлог да приеме следното 

РЕШЕНИЕ:

 

Приема Правилник за изменение и допълнение на Правилник за организацията и дейността на общинския съвет, неговите комисии и взаимодействието му с общинската администрация за мандат 2023 – 2027 год.

Мотиви: Настоящето решение се прие на основание чл. 21, ал. 3 от Закона за местното самоуправление и местната администрация. Като взе предвид, че Необходимостта от приемането на предложените за изменения и допълнения произтича от необходимостта от актуализиране на разпоредби на действащия Правилник във връзка с настъпили промени в националното законодателство, както и от необходимостта от усъвършенстване на организацията на работа на Общински съвет – Разлог и неговите постоянни комисии. 




С уважение, 

Адв. Иван Димитров 
Председател на Общински съвет – гр.Разлог 

